‘સાયે સાયે ફિરતે હૈં જિધર મૂડું, ધૂંધલી ધૂંધલી સી મૈં તો ઇધર ઉધર ફિરું રૂઠીરૂઠી સી, બહલાફુસલા કે ખુદ કો નસીહતેં દૂં જૂઠીમૂઠી સી, ટૂટીફૂટી સી, હરજાઇયાં મિલા વો હોને કો જુદા કયોં, પરછાઇયાં દે કે હી મુજે વો ગયા કયોં.’ આ મૂડથી શરૂ થાય છે ગુસ્સે થયેલી, ઘવાયેલી, છેતરાયેલી, હતાશ રાનીની વિદેશયાત્રા, પણ તરત એ બની જાય છે જાતજાતના અનુભવોથી ભરપૂર, કયારેક ખડખડાટ તો કયારેક મરકમરક હસાવતી એક મજાની યાત્રા – સ્ટોરી ઑફ અનલિમિટેડ ફન. પૅરિસમાં તેને મળે છે વિજયલક્ષ્મી. ભારતીય પિતા અને ફ્રેન્ચ-સ્પૅનિશ માની દીકરી, રાની જે હોટેલમાં રહે છે તેની વેઇટ્રેસ. બૉલ્ડ, બિન્ધાસ્ત, ઘણાબધા પુરુષમિત્રોવાળી સિંગલ મધર વિજયલક્ષ્મી લૂંટારા અને પોલીસના કડવા અનુભવ પછી ભારત પાછી ફરવા ઇચ્છતી રાનીને મદદ કરે છે. ઉતર-દક્ષિણ ધ્રુવ જેવી આ બંને છોકરીઓ પૅરિસમાં ફરે છે, શોપિંગ કરે છે, ડિસ્કોમાં જાય છે. આધુનિક પોષાકમાં મોબાઈલ પર પોતાની સેલ્ફઇમેજ લઈ રાની ભૂલથી વિજયલક્ષ્મીને બદલે વિજયને મોકલે છે ને